YouTube

YouTube on Googlen omistama internetissä toimiva videopalvelu. Sivusto on käytettävissä 25 eri kielellä, joihin lukeutuu myös suomen kieli. YouTuben kautta käyttäjä voi lisätä omia videoita tai katsoa sekä ladata muiden käyttäjien lisäämiä videoita. Sivuston perusti 15. helmikuuta 2005 kolme PayPalin työntekijää: Chad Hurley, Steve Chen ja Jawed Karim. YouTuben pääkonttori sijaitsee San Brunossa Kaliforniassa.

YouTube on Internetin suosituin suoratoistovideopalvelu. YouTubeen ladataan joka minuutti 48 tuntia videota, eli yhdessä päivässä sisältöä ladataan lähes 8 vuoden edestä. Päivittäin palvelussa katsotaan yli kolme miljoonaa videota ja kuukaudessa YouTubessa käy 800 miljoonaa erillistä käyttäjää. Suomessa YouTube on neljänneksi suosituin verkkosivusto.

YouTuben videoiden formaattina käytetään Adobe Flash Video -muotoa (.FLV).

YouTuben tekniikka
thumb|200px|YouTuben päämaja [[San Brunossa.]] thumb|250px|Kuvakaappaus suomenkielisestä YouTubesta.

YouTubeen voi ladata mm. WMV-, AVI-, MOV- ja MPEG-muotoisia tiedostoja YouTuben automaattisesti muokattavaksi. Perusasetuksin YouTube esittää videon tarkkuudella 320 vaakapistettä x 240 pystypistettä. Ääniraita muokataan muotoon MP3, ja sen näytteenottotaajuus on 22 050 Hz yksikanavaisena eli monofonisena. Yleisesti ottaen on suositeltavaa, että videoleike ladataan YouTubeen tästä syystä 4:3-kuvasuhteella 480 x 360 -tarkkuudella tai 16:9 kuvasuhteella 1280 x 720 -tarkkuudella, mikä on puolitäysiteräväpiirtotarkkuus. Kuvan koodekki on h.264, joko MPEG-2- tai MPEG-4 -tiedostoin. Suositeltava äänimuoto on MP3 ja AAC 44 100 Hz:n näytteenottotaajuudella kaksikanavaisena eli stereofonisena. Heinäkuussa 2010 YouTube alkoi tukea myös 4K (4096 x 2304) videoita

Google-kauppa
Google ilmoitti 9. lokakuuta 2006 ostavansa YouTuben noin 1,3 miljardilla eurolla. Palvelu ei ennen ostoa ollut yltänyt voitollisiin tuloksiin ja kaiken lisäksi Google joutui kaupanteon yhteydessä maksamaan 15 miljoonaa dollaria yhtiön velkoja. YouTube ei ole varsinaisesti tuottanut Googlelle. Youtube pyrkii lisäämään tarjontaansa enemmän voittoa tuottavia mainoksia ja uusia ominaisuuksia. Uusin ominaisuus on mahdollisuus lisätä kokonaisia elokuvia. Aikaisemmin ne, jotka tallensivat elokuvia, jakoivat elokuvan useisiin noin yhdeksän minuutin mittaisiin osiin, jotta kokonaisuuden tallentaminen olisi ollut mahdollista. YouTube on myös parantanut kuvan laatua tarjoten mahdollisuuden HD-tasoiseen tallentamiseen.

Google ilmoitti maaliskuussa 2010, että se aikoo tekstittää kaikki palvelun kymmenet miljoonat englanninkieliset videot. Tekstityksessä käytetään puheentunnistusteknologiaa. Tekstitysten ansiosta videot on helpompi luokitella sisällön perusteella.

YouTube-kulttuuria
Vuosina 2007 ja 2008 YouTube palkitsi "YouTube Awards" -tapahtumassa parhaat videonsa, joista käyttäjät saivat äänestää.

Huhtikuussa 2009 Carnegie Hallissa New Yorkissa järjestettiin tilaisuus, jossa esiintyi YouTube-sivuston kautta koottu orkesteri. Orkesteriin oli koottu 90 soittajaa 30 eri maasta.

YouTube vaikuttamisen välineenä
Avoimuudesta johtuen YouTubea käytetään monenlaisten epäkohtien osoittamiseen ja yhteiskunnalliseen vaikuttamiseen. Siellä on käsitelty myös ongelmia, kuten kouluampumisia. Suomesta Pekka Eric Auvinen ja Matti Juhani Saari olivat luoneet itselleen tilin YouTubeen. Jokelan ja Kauhajoen koulusurmien jälkeen Suomen viranomaiset saivat poistatetuksi asiaan koskevaa aineistoa, jota kuitenkin muut tiedotusvälineet julkaisivat ja joista liikkui aineistoa muualla verkossa.

Yhdysvalloissa presidentinvaalissa on uskottu, että YouTube on muuttanut perusteellisesti kampanjointia. Yksi ytimekäs YouTube-video voi saada helposti miljoonia katsojia.

Estot ja kiellot
Jotkin maat tai laitokset ovat estäneet pääsyn YouTubeen. Syynä ollut loukkaavaksi koettu materiaali, jota YouTubesta voi katsoa. Esimerkiksi Thaimaa esti sivustolle pääsyn, koska palvelussa oli 44 sekunnin mittainen video, jonka katsottiin loukkaavan maan kuningasta. Pakistanissa meneteltiin samalla tavalla, syynä oli islamia loukkaava videomateriaali.

Yhdysvaltain asevoimien edustajat sulkivat 14. toukokuuta 2007 sotilailta pääsyn YouTubeen, MTV:hen ja MySpaceen. Edustajien mukaan nämä viihdeportaalit kuormittivat liikaa puolustusministeriön verkkoa. YouTuben pääjohtajan, Chad Hurleyn mukaan kyseessä saattaa olla jokin muu syy. Kielto nimittäin tuli voimaan vain muutama päivä sen jälkeen, kun Yhdysvaltain asevoimat avasi YouTubeen oman kanavansa Irakin sodan propagandalle.

Eniro kielsi työntekijöiltään YouTuben ja Facebookin käytön sekä sulki ne palomuurin taakse työpisteidensä tietokoneissa vuonna 2009.

YouTube on toistuvasti poistanut journalisti ja salaliittoteoreetikko Alex Jonesin elokuvia jakavat kanavat palvelimeltaan. Käyttäjät reagoivat sensuuriin lataamalla Jonesin elokuvia poistettujen tilalle.

Eräissä maissa mukaan lukien Suomessa jääkiekon maailmanmestaruuskilpailujen aikana 2012 estettiin seuraamasta suomalaisista IP-osoitteista YouTuben Škodan sponsoroimaa maksutonta kanavaa, josta ottelut olisi nähnyt maksutta. Halukkaat katselijat käyttivät ulkomaisia proxyja eston kiertämiseen Suomessa katsellessaan.

Hyökkäykset
YouTubea vastaan hyökättiin 21. toukokuuta 2009 lataamalla sinne lukuisia pornoa sisältäviä videoita. 4chanin järjestämä "Porn Day" järjestettiin sen jälkeen, kun YouTube poisti musiikkivideoita.

Toinen hyökkäys tapahtui 4. heinäkuuta 2010 hyödyntäen cross site scripting -haavoittuvaisuutta. Hyökkäyksen kohteena olivat lähinnä kanadalaisen teinitähti Justin Bieberin videot. YouTuben mukaan aukko korjattiin kahdessa tunnissa.

Lokakuussa 2011 Seesamtien YouTube-kanavan kaikki lastenmateriaalit oli vaihdettu pornoon.

YouTube mainostamisen välineenä
Keskustelu siitä, vähentääkö sisältöjen jakaminen ilmaiseksi myyntiä vai lisääkö se myynnin mahdollisuuksia jatkua, käy vilkkaana. Esimerkkinä myyntiä lisäävästä vaikutuksesta on Monty Pythonin lentävä sirkus -ryhmän YouTubeen lisäämät vanhat sketsit, jotka auttoivat DVD-levyjen myynnin moninkertaistumiseen Amazon.com-verkkokaupassa 230-kertaiseksi.

YouTube ja tekijänoikeusjärjestelyt
YouTube kieltää tekijänoikeudellisesti suojattujen videoiden tuomisen palveluun ilman tekijänoikeuksien haltijan lupaa. Tekijänoikeudellisesti suojatun materiaalin valvonta ja poisto palvelusta on kuitenkin osoittautunut hyvin vaikeaksi tehtäväksi. Jotkut televisioyhtiöt ovat lähes kokonaan luovuttaneet tekijänoikeudellisesti suojatun materiaalin poistamisen tehtävän vaikeuden vuoksi. YouTube voi poistaa käyttäjien tunnuksia, jos nämä ovat tuoneet tekijänoikeuksia rikkovia videoita palveluun.

Toukokuussa 2007 uutisoitiin myös, että YouTube suhtautuu tekijänoikeuksiin vakavasti ja harkitsee ottavansa käyttöön sisällönsuodatuksen, jolla järjestelmä tunnistaisi tekijänoikeuksin suojatun materiaalin ja estäisi sen lataamisen.

YouTubella on sopimukset materiaalin jakelusta levy-yhtiöiden Universal, SonyBMG, Warner Music ja EMI kanssa. Brittiläinen Mcps-prs Alliance on ainoa tekijänoikeusjärjestö, jonka jäsenille YouTube maksaa korvauksia. Ison-Britannian BBC ja Norjan NRK ovat sopineet materiaalinsa jakelusta palvelussa. YouTube käyttää tekniikkaa, joka tunnistaa videossa soivan kappaleen ja tämän perusteella maksaa tekijänoikeuskorvaukset oikealle taholle.

Viacom
Maaliskuussa 2007 amerikkalainen TV-yhtiö Viacom haastoi YouTuben oikeuteen tekijänoikeusrikkomuksista ja vaati siltä miljardin dollarin korvauksia. Viacomin mukaan YouTubessa on yli 160 000 heidän omistamaansa videoleikettä.

Oikeus määräsi heinäkuussa 2008 YouTuben luovuttamaan palvelun kaikkien käyttäjien IP-osoitteet, käyttäjätunnukset ja poistettujen videoiden tiedot Viacomille, jotta Viacom voisi osoittaa tekijänoikeudellisesti suojatun materiaalin olevan suositumpaa kuin amatöörimateriaalin. Yhteensä tietoja luovutettiin 12 teratavua.

Kesäkuussa 2010 YouTube voitti Viacomin oikeudessa. Tuomion mukaan YouTubea suojaa DMCA-laki (Digital Millenium Copyright Act), mutta päätöksen jälkeen Viacom aikoi tehdä tuomiosta valituksen.

Aiheesta muualla

 * YouTuben virallinen sivusto
 * YouTube mobile site
 * YouTube Video Awards 2006, YouTuben palkintojenjako
 * Wikitubia, YouTubeen keskittyvä wiki

YouTube ዩ ቱብ يوتيوب ইউটিউব YouTube YouTube YouTube YouTube ইউটিউব YouTube YouTube YouTube YouTube YouTube YouTube YouTube YouTube YouTube Youtube YouTube YouTube YouTube YouTube YouTube YouTube YouTube YouTube YouTube YouTube fa:یوتیوب Youtube YouTube YouTube YouTube યુ ટ્યુબ 유튜브 ՅուԹյուբ यूट्यूब hsb:YouTube YouTube Youtube YouTube I-YouTube YouTube YouTube YouTube ಯೂಟ್ಯೂಬ್‌ YouTube YouTube YouTube YouTube YouTube YouTube YouTube YouTube YouTube YouTube YouTube യൂട്യൂബ് YouTube यूट्यूब arz:يوتيوب mzn:یوتیوب ယူကျု(ဘ်) YouTube YouTube YouTube YouTube YouTube YouTube ୟୁ ଟ୍ୟୁବ YouTube pfl:YouTube pnb:یو ٹیوب Youtube يوټيوب YouTube YouTube YouTube YouTube YouTube YouTube sah:YouTube stq:YouTube YouTube YouTube YouTube YouTube YouTube ckb:یووتیووب Јутуб YouTube Youtube YouTube யூடியூப் YouTube యూ ట్యూబ్ ยูทูบ YouTube YouTube YouTube YouTube یوٹیوب YouTube YouTube (waibe) יוטוב YouTube YouTube YouTube